২০১৩ থেকে ২০১৪ সালের প্রতিবেদন অনুযায়ী দেখা যাচ্ছে সংখ্যালঘুদের বিরুদ্ধে সহিংসতা তদন্ত বা প্রতিরোধের জন্য কার্যকর পদক্ষেপ নিতে কর্তৃপক্ষ ব্যর্থ হচ্ছে। প্রায় সব স্থানেই এই অবস্থা বিরাজ করছে। তবে আরো সাম্প্রতিককালের প্রতিবেদনে দেখা যাচ্ছে সংখ্যালঘুদের প্রতি ধর্মীয়, রাজনৈতিক, অর্থনৈতিক এবং ব্যক্তিগত আক্রোশের ভিত্তিতে পরিচালিত যে কোনো হুমকি ও হামলার ব্যাপারে কর্তৃপক্ষ খুব দ্রুত পদক্ষেপ গ্রহণ করছে। এ ছাড়া পুলিশ প্রশাসনও বেশ সক্রিয় ভূমিকা পালন করছে। যদিও সংখ্যালঘুদের ধর্মীয় উপাসনালয়, বাস্তুভিটা, কৃষিজমি, সংখ্যালঘু নারী ও শিশুদের ওপর হামলা প্রভৃতি অব্যাহতভাবেই চলছে।